## Odluka o izmjenama i dopunama Odluke o osnovicama, stopama, načinu obračuna i plaćanja sredstava za ostvarivanje prava iz obveznog zdravstvenog osiguranja

### NN 71/1996 (23.8.1996.), Odluka o izmjenama i dopunama Odluke o osnovicama, stopama, načinu obračuna i plaćanja sredstava za ostvarivanje prava iz obveznog zdravstvenog osiguranja

# HRVATSKI ZAVOD ZA ZDRAVSTVENO OSIGURANJE

Na osnovi članka 103. Zakona o zdravstvenom osiguranju ("Narodne novine"
broj 75/93 i 55/96) i članka 14. točke 4. Statuta Hrvatskog zavoda za zdravstveno
osiguranje ("Narodne novine" broj 1/94), Upravno vijeće Hrvatskog zavoda
za zdravstveno osiguranje, na 23. sjednici održanoj 30. srpnja 1996. godine,
donijelo je

## **ODLUKU**

### **O IZMJENAMA I DOPUNAMA ODLUKE O OSNOVICAMA, STOPAMA, NAČINU OBRAČUNA I PLAĆANJA SREDSTAVA ZA OSTVARIVANJE PRAVA IZ OBVEZNOG ZDRAVSTVENOG OSIGURANJA**

Članak 1.

U Odluci o osnovicama, stopama, načinu obračuna i plaćanja sredstava
za ostvarivanje prava iz obveznog zdravstvenog osiguranja ("Narodne novine"
br. 29/96) u članku 1. podstavka 1. mijenja se i glasi: "osobe koje obavljaju
gospodarsku djelatnost ili samostalno obavljaju profesionalnu djelatnost
u sklopu zanimanja."

Podstavka 4. briše se.

Dosadašnje podstavke 5., 6. i 7. postaju podstavke 4., 5. i 6.

Članak 2.

U članku 2. podstavka 2. mijenja se i glasi: "za osobu koja samostalno
obavlja gospodarsku djelatnost za koju je potreban prostor - mjesto upisa
u obrtni registar".

Podstavka 3. mijenja se i glasi: "za osobu koja samostalno obavlja gospodarsku
djelatnost za koju nije potreban prostor - mjesto njezinog prebivališta".

Članak 3.

U članku 3. stavci 1. iza riječi: "osiguranje" dodaje se tekst koji
glasi: "je najniža plaća utvrđena sukladno Zakonu o radu, a koja".

Članak 4.

U članku 4. stavci 1. briše se tekst: "privrednu ili neprivrednu djelatnost
osobnim radom" i dodaje tekst koji glasi: "gospodarsku djelatnost ili samostalno
obavljaju profesionalnu djelatnost u sklopu zanimanja".

Članak 5.

U članku 5. briše se tekst: "radnje odnosno prostorije" i dodaje tekst
koji glasi: "obrta, odnosno samostalno obavljanje profesionalne djelatnosti
u sklopu zanimanja."

Članak 6.

U članku 6. stavka 2. mijenja se i glasi: "Plaća iz stavke 1. ovog članka,
kao osnovica za obračun doprinosa za obvezno zdravstveno osiguranje ne
može biti manja od plaće utvrđene kolektivnim ugovorom za poslodavce i
zaposlenike u gospodarskim djelatnostima, odnosno nikako ne može biti manja
od plaće utvrđene u članku 3. stavci 1. ove Odluke."

Članak 7.

Članak 7. briše se.

Članak 8.

U članku 10. u stavci 1. iza riječi: točke dodaje se brojku "14", briše
se tekst: "16 i", upisuje zarez i iza brojke 17 dodaje se tekst koji glasi:
"i 18".

Iza stavke 2. dodaje se nova stavka 3. koja glasi: "Osiguranicima iz
članka 5. točke 16. Zakona ako nisu zdravstveno osigurani po drugoj osnovi,
doprinos za zdravstveno osiguranje osigurava se iz sredstava proračuna
Republike Hrvatske prema stopi od 14% na osnovicu koji čini svota mjesečne
nadoknade koji isplaćuje Ministarstvo obrane".

Članak 9.

U članku 18. stavci 1. briše se brojku: "11" i upisuje brojku: "10",
a iza riječi osnovicu briše se tekst i dodaje sljedeći tekst koji glasi:
"koju utvrđuje općim aktom Zavod sukladno članku 44. stavke 4. Zakona,
prema stopi od 25%."

Članak 10.

U članku 19. stavci 1. briše se brojke: "12., 13. i 14." i upisuje nove
brojke: "11., 12. i 13.".

Članak 11.

U članku 20. stavci 1. u podstavci 1. briše se brojku: "18" i upisuje
brojku: "19".

U podstavci 2. briše se brojku: "19" i upisuje brojku: "20".

U podstavci 3. briše se brojku: "20" i upisuje brojku: "21".

Članak 12.

U članku 22. stavci 1. u točki 2. briše se brojku: "20" i upisuje brojku:
"21".

Članak 13.

U članku 24. briše se tekst: "koje na osnovi rješenja pravne ili fizičke
osobe koriste neplaćeni dopust, odnosno".

Članak 14.

U članku 27. u stavci 1. briše se brojku "9" i upisuje novu brojku "8"
i briše se oznaka: ":"

U stavci 1. točki 1. briše se brojka: "1.", a tekst točke 1. postaje
sastavni dio stavke 1.

Točke 2. i 3. brišu se.

U stavci 2. briše se tekst u zagradi: "pojedinačna i zbirna".

Članak 15.

U članku 28. stavka 1. mijenja se i glasi: "Doprinos iz članka 27. ove
Odluke, sukladno članku 45. stavci 2. i 3. Zakona, za seljačko kućanstvo
kojeg su članovi navršili 65 godina života, plaća županija, odnosno Grad
Zagreb, gdje je prijavljen katastarski prihod".

Članak 16.

Ova Odluka stupa na snagu osmog dana od dana objave u "Narodnim novinama",
a primjenjuje se od 1. kolovoza 1996. godine.

Klasa: 025-04/96-01/65

Ur.broj: 338-01-04-96-1

Zagreb, 30. srpnja 1996.

Predsjednik Upravnog vijeća

Hrvatskog zavoda za

zdravstveno osiguranje

**prim. dr. sci. Mate Ljubičić,** v. r.

Odluka, NN 71/1996-1323